odročení pojednávania na neurčito. Včera ju "okupovali" traja z obžalovaných "boržovcov", ktorí požiadali predsedu senátu JUDr. Karola Kučeru o súhlas študovať spisový materiál. Dostali ho a tak Jozef T., Dušan B. a Radko B., "zarezávali" už od rána.
Listovať v objemnom, okolo päťtisícstranovom spise je náročné na čas, preto si väčšina obžalovaných nerobí výpisky, ale na vlastné náklady si nechávajú zhotovovať fotokópie. Jozef T., ktorý navrhol senátu vykonať vyšetrovací pokus v súvislosti s vraždou v martinskom bare Alpia, z ktorej je obžalovaný, požiadal aj o prehratie vidokazety z rekonštrukcie a pitvy.